《大暑松下卧起二首 其一》
宋代·陈天瑞

迅翻趋炎歊，高标閟幽雅。隐士何所营，茇之清荫下。

故居禾黍生，帡幪若大厦。熟卧南风边，飞梦游虞夏。

五弦天上鸣，击壤歌满野。起来记遗音，析薪有樵者。

作者简介：宋台州临海人，字德修，号南村，又号古堂。度宗咸淳五年进士。知金华县，有能名，师事王柏。宋末隐遁林壑，诗文极高古，效陶潜书甲子。有文集。